title: Mixail Staduxin
text: Bak 1645 Staduxin dem yulteem dem bruntolxa ko Yakutsk dimlanir. Bak 1647 gin mallapir, aykatason va gola rone Kolima bost kene Pogutca kuksa lev rossiafa ricuma lize Tcuktci sane blir. Nope mutacek va fentugal kene Yana bost gotiskir. Bak imwugal ke diretanda, va Indigirka bost kan impadimot artlakir lize va tota vegedur aze kal Kolima bost totar. Banlize zo givar da Semyon Dejnyov va Pogutca kuksa ixam al artlapir. Bat pereaksat ke 1649, kan toloya tota do bar-sanoy dositik va brinuga ke Dejnyov radimelapir. Tana tota kev raporka seluwer. Levaykat da Staduxin is lospik va Tcaun ceda oku Koliutcinskaya azon artlapid.